CELEX: 62008CA0510
Language: el
Date: 2010-04-22 00:00:00
Title: Υπόθεση C-510/08: Απόφαση του Δικαστηρίου (δεύτερο τμήμα) της 22ας Απριλίου 2010 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Vera Mattner κατά Finanzamt Velbert (Ελεύθερη κυκλοφορία των κεφαλαίων — Άρθρα 56 ΕΚ και 58 ΕΚ — Φόρος δωρεάς — Οικόπεδο με κτίσμα — Δικαίωμα εκπτώσεως ποσού από τη φορολογητέα βάση — Διαφορετική μεταχείριση κατοίκων ημεδαπής και κατοίκων αλλοδαπής)

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/10
            
         
      Απόφαση του Δικαστηρίου (δεύτερο τμήμα) της 22ας Απριλίου 2010 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Vera Mattner κατά Finanzamt Velbert
      (Υπόθεση C-510/08) (1)
      
      (Ελεύθερη κυκλοφορία των κεφαλαίων - Άρθρα 56 ΕΚ και 58 ΕΚ - Φόρος δωρεάς - Οικόπεδο με κτίσμα - Δικαίωμα εκπτώσεως ποσού από τη φορολογητέα βάση - Διαφορετική μεταχείριση κατοίκων ημεδαπής και κατοίκων αλλοδαπής)
      (2010/C 161/12)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Düsseldorf
      
         Διάδικοι στην υπόθεση της κύριας δίκης
      
      Vera Mattner
      
         κατά
      
      Finanzamt Velbert
      
         Αντικείμενο
      
      Αίτηση εκδόσεως προδικαστικής αποφάσεως — Finanzgericht Düsseldorf — Ερμηνεία των άρθρων 39 και 43 ΕΚ, καθώς και του άρθρου 56, σε συνδυασμό με το άρθρο 58 ΕΚ — Εθνική ρύθμιση περί της εισπράξεως φόρου δωρεάς ακινήτου, η οποία προβλέπει για τον μόνιμο κάτοικο αλλοδαπής, που αποκτά χαριστικώς από μόνιμο κάτοικο αλλοδαπής ακίνητο κείμενο στο εσωτερικό της χώρας, αφορολόγητο ποσό ύψους μόνον 1 100 ευρώ, ενώ, αν ο δωρητής ή ο αποκτών είχε την κατοικία του, κατά τον χρόνο της εκτελέσεως της δωρεάς του ιδίου ακινήτου, στο οικείο κράτος μέλος, το αφορολόγητο ποσό θα ανερχόταν σε 205 000 ευρώ
      
         Διατακτικό
      
      Οι διατάξεις του άρθρου 56 ΕΚ, σε συνδυασμό με τις διατάξεις του άρθρου 58 ΕΚ, πρέπει να ερμηνεύονται κατά την έννοια ότι απαγορεύουν κανονιστική ρύθμιση κράτους μέλους, όπως η επίμαχη στην κύρια δίκη, η οποία προβλέπει, όσον αφορά τον υπολογισμό του φόρου δωρεάς, μικρότερο αφορολόγητο ποσό στην περίπτωση δωρεάς ακινήτου κειμένου στο εν λόγω κράτος μέλος αν, κατά τον χρόνο της δωρεάς, αμφότεροι ο δωρητής και ο δωρεοδόχος είναι κάτοικοι άλλου κράτους μέλους, σε σχέση με το αφορολόγητο ποσό που προβλέπει αν ένας τουλάχιστον από τους συμβαλλομένους είναι, κατά τον ίδιο χρόνο, κάτοικος του πρώτου κράτους μέλους.
      
         (1)  ΕΕ C 44 της 21.2.2009